Serghei Șooigu vrea să prevină umilirea marinei ruse de către Ucraina
Duminică, pe 17 martie, Ministerul rus al Apărării a comunicat că Serghei Șoigu (ilustrat în fotografia din dreapta) a efectuat o vizită la sediul Flotei ruse a Mării Negre din Crimeea ocupată.
În timpul vizitei, Șoigu a fost informat cu privire la atacurile ucrainene asupra flotei. Totodată, a dispus ca aceasta să efectueze "antrenamente pentru personal în fiecare zi".
Prin urmare, acest ordin ar trebui să acopere "modul de respingere a atacurilor din aer și de pe bărci fără echipaj", conform raportului agenției de presă AFP, citat de Business Insider.
În plus, Serghei Șoigu a dispus ca navele să fie echipate cu armament suplimentar, inclusiv mitraliere de calibru mare, pentru a contribui la respingerea atacurilor. În ultima perioadă, dronele maritime ucrainene au cauzat daune semnificative flotei ruse din Marea Neagră.
Ucraina ar fi scufundat o treime din flota Rusiei
Ucraina afirmă că a scufundat sau a dezactivat aproximativ o treime din flota Rusiei. Cândva, aceasta era puterea navală dominantă în Marea Neagră.
Cel mai recent succes a avut loc la 6 martie. Atunci, Ucraina a declarat că a utilizat drone maritime pentru a scufunda o navă de patrulare rusă – "Serghei Kotov".
Cum și-a propus Vladimir Putin să protejeze Rusia de atacurile ucrainene
Amintim că luni, pe 18 martie, Kremlinul a făcut un anunț neașteptat. Vladimir Putin se pregătește să facă o mișcare importantă pentru a-și apăra țara de eventualele atacuri provenite din Ucraina.
Conform unei declarații făcute luni de către Kremlin, se consideră că singura strategie viabilă pentru protejarea teritoriului rusesc împotriva atacurilor din partea Ucrainei este crearea unei zone tampon care să delimiteze regiunile rusești în afara domeniului de acțiune al focului ucrainean. Această informație a fost comunicată de Reuters.
"Pe fondul atacurilor cu drone (ucrainene) şi al bombardamentelor asupra teritoriului nostru – facilităţi publice, clădiri rezidenţiale – trebuie luate măsuri pentru a securiza aceste teritorii.
Ele pot fi securizate doar prin crearea unui fel de zonă tampon, astfel încât orice mijloc pe care inamicul îl foloseşte pentru a ne lovi să fie în afara razei de acţiune", a transmis, astăzi, Dmitri Peskov, purtătorul de cuvânt al Kremlinului.
Mai multe despre acest subiect puteți citi aici.